section_heading: Životopis
paragraph_text: Rodio se je 1930. godine. U Ljubljani je diplomirao arhitekturu. Na Harvardu je magistrirao urbanističko oblikovanje 1964. godine. U Urbanističkom institutu Republike Slovenije radio je dvadesetak godina, a od 1974. do 1980. godine mu je bio čelnom osobom. Od 1966. do 1972. bio je suvoditelj Američko-jugoslavenskog projekta za studije regionalnog i urbanističkog planiranja. S kolegama je napravio revolucionaran iskorak u pristupu kolektivnom stanovanju za ono vrijeme. 1969. je godine sa suradnicima Nives Starc i Marjanom Bežanom pobijedio na natječaju za uređenje novog dijela Splita. Prepoznali su i afirmirali ulicu kao temu, kao onog nedostajućeg elementa u funkcionalističkom pristupu, koji je dotad bio živio uglavnom u salonskim maštarijama ostavljenim na papiru. Projekt je doživio međunarodno priznanje. Njihov projekt nadahnio je poznate arhitekte projektirati neke od svojih najboljih zgrada u tom dijelu Splita. Baština projekta Splita 3 danas se prenosi u svim školama arhitekture i urbanizma. Sjajne zamisli ove škole nakon 1990-ih teško nalaze put do ostvarenja, jer se tada, kako je opisao Mušič "dogodio politički prevrat s restitucijom kapitalizma i – primitivizma".